ເກົາຫລີເໜືອ ປະນາມ ການຊ້ອມລົບຮ່ວມ ລະຫວ່າງສະຫະລັດ ກັບເກົາຫລີໃຕ້ (ສະໄລດ໌ກັບວີດີໂອ)
ການຊ້ອມ​ລົບ​ຮ່ວມດັ່ງກ່າວ ໄດ້​ມີ​ຂຶ້ນ ​ໃນ​ວັນ​ສຸກ​ແລ້ວ​ນີ້ ​​ແລະ​ໄດ້ໃຊ້​ ທຸງຊາດ​ຂະໜາດໃຫຍ່ ຂອງເກົາຫລີເໜືອ​ ​ເປັນ​ເປົ້າ​ໝາຍ​ໃນ​ການຊ້ອມຍິງ.
ເກົາຫຼີເໜືອໄດ້ສະແດງປະຕິກິລິຍາຕອບຢ່າງໂກດແຄ້ນ ຕໍ່ການຊ້ອມລົບຮ່ວມກັນ ລະຫວ່າງ ທະຫານສະຫະລັດແລະເກົາຫຼີໃຕ້ ທີ່ໄດ້ມີຂຶ້ນໃນວັນສຸກແລ້ວນີ້ ແລະ ໄດ້ປະນາມການໃຊ້ ທຸກງຊາດຂອງຕົນ ເປັນເປົ້າໝາຍໃນການຊ້ອມຍິງນັ້ນ ທະຫານສະຫະລັດແລະເກົາຫຼີໃຕ້ ປະມານ 2,000 ຄົນ ພ້ອມກັບເຮືອບິນລົບ ລົດຖັງ ແລະ ເຮລິຄອບເຕີໂຈມຕີ ໄດ້ປະກອບສ່ວນໃນການຝຶກຊ້ອມເມື່ອວັນສຸກຜ່ານມານີ້ ເພື່ອທົດສອບ ເບິ່ງຄວາມພ້ອມໃນການຮັບມືແລະຕອບໂຕ້ຕໍ່ການໂຈມຕີໃດໆ ການຊ້ອມລົບດັ່ງກ່າວນີ້ ໄດ້ ກະເວລາໃນການຈັດຂຶ້ນ ໃສ່ທ້າຍອາທິດຜ່ານມາ ກໍເພື່ອໃຫ້ເປັນຂີດໝາຍຄົບຮອບ 62 ປີ ຂອງການເລີ່ມຕົ້ນຂຶ້ນຂອງສົງຄາມເກົາຫຼີ ໃນວັນທີ 25 ເດືອນມິຖຸນາ ປີ 1950 ນີ້ເປັນເທື່ອທໍາອິດທີ່ມີການເອົາທຸງຊາດຂະນາດໃຫຍ່ຂອງເກົາຫຼີເໜືອມາໃຊ້ ເປັນເປົ້າໝາຍ ໃນການຊ້ອມຍິງໂດຍໃຊ້ລູກປືນແທ້ ໃນຖະແຫຼງການທີ່ອອກໃນວັນອາທິດວານນີ້ ສໍານັກງານຂ່າວກາງ KCNA ຂອງທາງການ ເກົາຫຼີເໜືອ ເອີ້ນການເອົາບາດກ້າວດັ່ງກ່າວວ່າ ເປັນການເຄື່ອນໄຫວທາງທະຫານທີ່ຮ້າຍ ແຮງທີ່ສຸດ ແລະເປັນການເກາະຜິດທີ່ມີສາເຫດທາງ ການເມືອງ ຖະແຫຼງການຍັງຖິ້ມໂທດໃສ່ສະຫະລັດ ວ່າເປັນຜູ້ລິເລີ່ມສົງຄາມ ແລະສະແດງ ຄວາມຕັ້ງໃຈ ຂອງເກົາຫຼີເໜືອວ່າ ຈະສືບຕໍ່ເສີມສ້າງກອງທັບຂອງຕົນຕໍ່ໄປເລື້ອຍໆ